Bryan Acheampong

**Bryan Acheampong** anɛ Ghana  pɔlitis nwɛɛd, ba da duanɛ Buniya nyaaŋ nwaris piinɛ yinne la ni li dabisim piisi nɛ ayɔpɔi yυυm tusir nɛ kɔbiswai nɛ piisyopɔi ne ayi la ni O anɛ wadmaan n tis Abetifi  linɛ bɛ Gaana  Eastern Region sυυlυm la. O anɛ Wabυg Naadɔɔg la nid. Peter Wiafe Pepera da bɛ kυk la zug ka kpi la onɛ da die o. Onɛ da an ti Ghana  pυlis Minista lin da yi Buniya nyaa nwaris ayi yυυma tusa yi nɛ piina wai n ti paae yυυma tusa yi nɛ piisi la ni. Yυυma tusa yi nɛ piina yuobu la ni ka o da da Okwawu United F.C la.

## O vυm pinilυg nɛ o sakur yɛla
Ba da duanɛ Buniya nyaaŋ nwaris piinɛ yinne la ni li dabisim piisi nɛ ayɔpɔi yυυm tusir nɛ kɔbiswai nɛ piisyopɔi ne ayi la ni n bɛ Suhum linɛ bɛ Gaana Eastern region sυυlυm la. . Bryan yinɛ  Nkwatia linɛ bɛ Gaana Kwahu East sυυlυm la.  O siiŋi o sakυri bɛ Achimota Primary sakur la ni ka tɔlis Presbyterian Boys Secondary Sakur linɛ bɛ Legon la. O da lɛn tɔlisi keŋ Johnson and Wales University (USA) la naae ka die kasɛta gbaυŋ linɛ an ye MBA Business Administration la. Ka lin nyaaŋ ka o tɔlisi maal o PhD N bɛ University of Ghana sakur la ni naae ka die kasɛta gbaυŋ linɛ an Information Systems la. O da lɛn tɔlis Massachusetts Institute of Technolog.  O lɛn mɔr HP n yi HP University.

## O tυυma
O da tυmnɛ bɛ US Air Force lin yi tusa yi nɛ anaasi la ni n ti paae yυυma tusa yi nɛ ayuobu la ni. Onɛ da an langima nam la Minista.  O anɛ Consultant. Onɛ da an CEO INTU-Group Ankara sυυlυm. Nannanna onɛ an lagima nam Minsta la kpɛɛm nyaandɔl.

## O pɔlitiks bɛllim
O anɛ Wabυg Naadɔɔg nid. O anɛ wadmaan n tis Abetifi linɛ bɛ Gaana Eastern region sυυlυm la.

## 2016 vɔt la yɛla
Yυυma tusa yi nɛ piina yuobu vɔt la ni ka ba da vɔt ka Abetifi wadmaanib kυk la, o da paam vɔt bam 23,432 kɔbiga pυυginɛ o da mɔri 74.61%  vɔt ka o tiraan onɛ da an Maasim Tiig Naadɔɔg la zug Tabi Emmanuel da mɔri 7,975 kɔbiga pυυginɛ o da mɔri  25.39%.

## 2020 vɔt la yɛla
Yυυma tusa yi nɛ piisi la ni yaas ka ba vɔt ka o di Abetifi sυυlυm wadmaanib kυk la o da mɔr vɔt bam 25,035 kɔbiga pυυginɛ o mɔri 72.42% ka Maasim Tiig nid Samuel Asamoah da mɔri 9,536  kɔbiga pυυginɛ o mɔri 27.58% vɔt.

## Kpɛɛm banɛ ni ka o paas
Onɛ an kpɛɛm banɛ gɔsid Foreign Affairs kυk daan, ka lɛn kpɛɛm banɛ gɔsid Defense and Interior la ni. O mɛ paas kpɛɛm banɛ gɔsid ka ba gaansid nidib tisidi ba tυυma la ni.

## On da an Minista la
Nannanna onɛ Minista kanɛ gɔsid ti Gaana diib nɛ kuob nɛ Gυυl yɛla la.  Atilata daar, nwadis ayi la li daba yɔpɔi yυυma tusa yi nɛ piisi nɛ atan la ni, ka ti Gaana wadmaanib yir kpɛɛm onɛ an pianadies la Alban Sumana Bagbin da yinɛ bas suor ye o an Minista la O da die kpieuŋ nwanɛ yi Dr. Owusu Afriyie Akoto onɛ da an Minista lin da 2017 ti paae 2023 la ni. Dr. Owusu Afriyie Akoto bas tυυm kanna ka yυυn duoe zien ye o zien Wabυg Naadɔɔg la zugu nyaa ti Gaana Gɔmina naam vɔt kanɛ kenna la. Ba da gaŋ o ka siaki tis ye o an Minista kanɛ gɔsid Gaana sυυlυm wυsa, n bɛ Gɔmina tυυma dɔɔgin nwadis anaasi la li daba anaasi, yυυma tusa yi nɛ pii nɛ ayɔpɔi la ni. 

## O vυm bɛllim
O mɔr pua. O anɛ Kristo biig, o anɛ Presbyterian dim karim biig.

## Tυυma suma banɛ ka o tυm
Buniya nyaaŋ nwaris ayɔpɔi la yυυma tusa yi nɛ piina wai la ni o da nɔk generator nam bam 150kv n tis Presbyterian College of Education (ABETICO)  n bɛ Abetifi linɛ bɛ Eastern Region sυυlυm la.

Buniya nyaaŋ nwaris anii la yυυma tusa yi nɛ piina wai la ni Bryan da dɔlis o tυυma linɛ da buon ye Bryan Acheampong Foundation n tis Presbyterian University College ligidi linɛ an wυυ GH¢250,000 [19].

Buniya nyaaŋ nwaris anaasi la yυυma tusa yi nɛ piisi la ni ka o da lɛn tis Afram Plains North, Afram Plains South, Abirem, Mpraeso, Nkawkaw, Abetifi nɛ Suhum ligidi linɛ da an ¢820,000 la.

In February 2021, he supported in the construction of over 100 boreholes in Abetifi, Pampaso, Abetifi Christian Quarters, Nkwatia, Kwahu-Tafo, Bokuruwa, Nteso, Ankomah, Akwasiho, Dwerebease and Suminakese.

Buniya nyaaŋ nwaris ayɔpɔi la yυυma tusa yi nɛ piisi nɛ yinne la ni ka o da tɔd kpaarib laad, o da tis ligidi linɛ an ¢500,000 ka o nɔki tis kpaarib wɔɔ bam 6,000 n bɛ Kwahu East sυυlυm la ni ye ba die sυŋɛ ba pɔɔdin tυυma.

Buniya nyaaŋ nwarig yinne la yυυma tusa yi nɛ piisi nɛ ayi la ni ka o da tɔd Suzuki Swift SRS n tis puaduas nam banɛ bɛ Abetifi sυυlυm la.

Buniya nyaaŋ nwaris anii la yυυma tusa yi nɛ piisi nɛ ayi la ni, ka o da tɔd ¢170,000, 42 n tis tɛɛla nsiindib lυgυr la ka mɛ tis banɛ maan zut la hair dryers bam 26.

## Piini  banɛ ka ba tis o
Buniya nyaaŋ nwaris anaasi la yυυma tusa yi nɛ piisi la ni Kasapreko Company Limited dim da duos o yυυr hali ye o mɔya nɛ sυŋυ kanɛ ka o sυŋ n kati waae COVID-19 baas la yɛla la.

Buniya nyaaŋ nwaris anii la yυυma tusa yi nɛ piisi nɛ yinne la ni ka Gaana paan-paanib lυgυr la duos o yυυr hali ye o mɔya nɛ on sυŋid Kwahu East suυlυm sakur bibis nɛ ligidi ka ba ken sakur la.

## Gbanvɛɛnsa